खरौंधी(गढवा) : खरौंधी प्रखंड के करिवाडीह पंचायत में बिजली कनेक्शन के नाम पर बिजली उपभोक्ताओं से अवैध रूप से 120 रुपये लिये जाने से लाभुकों सहित जनप्रतिनिधियों में आक्रोश व्याप्त है । बिजाली कनेक्शन धारी गुदन अंसारी, हरिहर प्रजापति, धर्मेन्द्र चंद्रवंशी, नंद किशोर प्रजापति, श्याम किशोर प्रजापति, नारद मुनि चंद्रवंशी, चंद्रावती कुंवर, संतोष जायसवाल, सरवन पासवान, भोला पासवान ने बताया करिवाडीह में पिछले शनिवार से बिजली का बीपीएल कनेक्शन किया जा रहा है। लेकिन सभी लाभुकों से कनेक्शन के नाम पर 120 रुपये ले लिया गया । लगभग 150 कनेक्शन धरियो से 120 रुपये ले लिया गया । सभी ने इसकी सूचना प्रमुख धर्मराज पासवान, 20-सूत्री उपाध्यक्ष अरुण कुमार सिंह, सांसद प्रतिनिधि देवदत्त प्रसाद, रामचंद्र सिंह को दिया । सभी ने करिवाडीह गांव पहुंचकर जानकारी लिया. प्रमुख धर्मराज पासवान तथा 20- सूत्री उपाध्यक्ष अरुण कुमार सिंह ने कहा बिजली कनेक्शन के नाम पर लोगो से अबैध वशूली किया गया है । जबकि सरकार निःशुल्क बीपीएल कनेक्शन कर रही है। इसके बावजूद भी लोगो से अवैध वशूली किया गया है । जल्द सभी बिजली उपभोक्ता का पैसा वापस करे वार्ना हमलोग उपभोक्ता को लेकर उपायुक्त से मिलकर कार्यवायी का मांग करेंगे। इस संबंध में टर्निंग एम्बुलशन कंपनी के साइड इंजीनियर कुंडा ने बताया बिजली कनेक्शन धारी को कनेक्शन के नाम पर एक भी पैसा नही लेना है। मिस्त्री के द्वारा गलत तरीके से पैसा लिया गया है। सभी का पैसा वापस किया जायेगा. इस दैरान उमेश पाल, निर्भय सिंह, रामाधार पाल आदि उपस्तित थे।